وەگورەی سایت (الحرة)ی ئەمریکی، لە زوان فەرماندەی ویلایەت ئاسان هندستان جینانیندرا براتای سینگ وت: لەناو دەسگیرکریایل ئی هەفتە زیاتر لە ٥٠ کاهن هیندۆسی و پیاوەیگ ئاینی موسەڵمانە وە ئاسانکردن وەشویداین دویەتەیل ناخاڵە لە ویلایەت ئاسام.
سینگ وتیش: تا ئیسە ٢١٦٩ پیاو لەبان ٤٠٧٤ باوەت لەلای پولیس دەسگیر کریانە، ک ناو ٨ هەزار پیاو هاناوی.
فرە لە ژن و ژنخوازین مناڵەیل لە ویلایەت ئاسام وەفەرمی توومار نیەکەن، هەرچەن ئەو ویلایەتە ٣٥ مەلیۆن کەس لەناوی هەس.
١٥٥ ژنخوازین مناڵەیل تەنیا لە ساڵ ٢٠٢١ لە ویلایەتەگە توومار کریا، و لە ساڵ ٢٠٢٠ رەسیە ١٣٨ ژنخوازین مناڵ، وەگورەی قسەی نوسینگەی نیشتمانی ئەرا لیستەیل تاوانی.
